CELEX: 32000R1609
Language: hu
Date: 2000-07-24 00:00:00
Title: A Bizottság 1609/2000/EK rendelete (2000. július 24.) a csernobili atomerőműben történt balesetet követően a harmadik országokból származó mezőgazdasági termékek behozatalára irányadó feltételekről szóló 737/90/EGK tanácsi rendelet alkalmazásából kizárt termékek jegyzékének létrehozásáról

Fontos jogi nyilatkozat

|

32000R1609

Hivatalos Lap L 185 , 25/07/2000 o. 0027 - 0029

		A Bizottság 1609/2000/EK rendelete(2000. július 24.)a csernobili atomerőműben történt balesetet követően a harmadik országokból származó mezőgazdasági termékek behozatalára irányadó feltételekről szóló 737/90/EGK tanácsi rendelet alkalmazásából kizárt termékek jegyzékének létrehozásárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 616/2000/EK rendelettel [1] módosított, a csernobili atomerőműben történt balesetet követően a harmadik országokból származó mezőgazdasági termékek behozatalára irányadó feltételekről szóló, 1990. március 22-i 737/90/EGK tanácsi rendeletre [2] és különösen annak 6. cikkére,mivel:(1) a 737/90/EGK rendelet 6. cikkének megfelelően a Bizottság összeállítja a rendelet alkalmazásából kizárt termékek jegyzékét;(2) a harmadik országokból jelenleg behozott legtöbb mezőgazdasági termék mentes a csernobili balesetből eredő radioaktív szennyeződéstől, vagy olyan enyhe mértékben szennyezett, hogy az az egészségre elhanyagolható kockázatot jelent;(3) a 737/90/EGK rendelet alkalmazásából kizárt termékek jegyzékét a 727/97/EK bizottsági rendelet [3] ennek figyelembevételével állapította meg;(4) a 737/90/EGK rendeletben megállapított határértékeket meghaladó radioaktív céziumot tartalmazó mezőgazdasági termékek tagállamok általi behozatalát felmérő, a Bizottság számára lefolytatott tanulmányból kapott eredmények azt jelzik, hogy két további élelmiszerterméket (tea és bizonyos gyógynövények) kell kizárni;(5) a termékjegyzék módosított szerkesztésű változatát, amelyre a 737/90/EGK tanácsi rendelet vonatkozik, már bevezették a 737/90/EGK rendelet alkalmazására vonatkozó részletes szabályok megállapításáról szóló, 1999. július 27-i 1661/1999/EK bizottsági rendeletben [4], és ez a vámhivatalok számára megkönnyíti a jegyzék alkalmazását;(6) az e rendeletben előírt intézkedések összhangban vannak a 737/90/EGK rendelet 7. cikke szerint felállított bizottság véleményével,ELFOGADTA EZT A RENDELETET:1. cikkA 727/97/EK rendelet hatályát veszti.2. cikkA mellékletben felsoroltakon kívüli termékek nem tartoznak a 737/90/EGK rendelet hatálya alá.3. cikkEz a rendelet az Európai Közösségek Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2000. július 24-én.a Bizottság részérőlMargot Wallströma Bizottság tagja[1] HL L 75., 2000.3.24., 1. o.[2] HL L 82., 1990.3.29., 1. o.[3] HL L 108., 1997.4.25., 16. o.[4] HL L 197., 1999.7.29., 17. o.--------------------------------------------------MELLÉKLETA 737/90/EGK RENDELET HATÁLYA ALÁ TARTOZÓ TERMÉKEK JEGYZÉKEKN-kód | Árumegnevezés |01011910 | Vágásra szánt élő ló, a fajtatiszta tenyészállat kivételével |010290 | Élő szarvasmarha, a fajtatiszta tenyészállat kivételével, háziasított fajták |010391 | Élő sertés, a fajtatiszta tenyészállat kivételével, 50 kg-nál kisebb tömegű |010392 | Élő sertés, a fajtatiszta tenyészállat kivételével, legalább 50 kg tömegű |010410 | Élő juh, a fajtatiszta tenyészállat kivételével |01042090 | Élő kecske, a fajtatiszta tenyészállat kivételével |0105 | Élő baromfi, vagyis a Gallus domesticus fajba tartozó szárnyasok, kacsa, liba, pulyka és gyöngytyúk |010600 | Más élő állat |2. árucsoport | Élelmezési célra alkalmas hús, vágási melléktermék és belsőség |ex 4. árucsoport | Tej- és tejtermékek; madártojás; természetes méz; másutt nem említett élelmezési célra alkalmas állati eredetű élelmiszer a 04081120, 04081920, 04089120 és 04089920 KN-kód alá tartozó termékek kivételével |ex070951 | Ehető gomba nyersen vagy hűtve, a termesztett gomba kivételével |ex07108069 | Ehető gomba (nyersen, gőzöléssel vagy vízben forrázással főzve is), fagyasztva, a termesztett gomba kivételével |ex07119060 | Ehető gomba ideiglenesen tartósítva (pl. kén-dioxid-gázzal, sós lében, kénes vízben vagy más tartósító oldatban), de közvetlen fogyasztásra nem alkalmas állapotban, a termesztett gomba kivételével |ex07123060 | Szárított ehető gomba egészben, aprítva, szeletelve, törve vagy porítva, de tovább nem elkészítve, a termesztett gomba kivételével |081040 | Tőzegáfonya, fekete áfonya és a Vaccinium fajba tartozó más gyümölcs frissen |08119050 | A Vaccinium myrtillus faj gyümölcse (nyersen gőzöléssel vagy vízben forrázással főzve is) fagyasztva, cukor vagy más édesítőanyag hozzáadásával is |08119070 | A Vaccinium myrtilloides és a Vaccinium angustifolium faj gyümölcse (nyersen gőzöléssel vagy vízben forrázással főzve is) fagyasztva, cukor vagy más édesítőanyag hozzáadásával is |08129040 | A Vaccinium myrtillus faj gyümölcse ideiglenesen tartósítva (pl. kén-dioxid-gázzal, sós lében, kénes vízben vagy más tartósító oldatban), de közvetlen fogyasztásra nem alkalmas állapotban |160100 | Kolbász és hasonló termékek húsból, vágási melléktermékből, belsőségből vagy vérből; ezeken a termékeken alapuló élelmiszerek |1602 | Más elkészített és konzervált hús, vágási melléktermék, belsőség vagy vér |ex160300 | Kivonat és lé húsból |ex20019050 | Ehető gomba, ecettel vagy ecetsavval elkészítve vagy tartósítva, a termesztett gomba kivételével |ex20031080 | Ehető gomba, ecet vagy ecetsav nélkül elkészítve vagy tartósítva, a termesztett gomba kivételével |--------------------------------------------------